6. โครงการในอนาคต

6.1 บริษัท จัสมิน อินเตอร์เนชั่นแนล จำกัด (มหาชน)

บริษัทมีแผนในการดำเนินโครงการในอนาคตดังต่อไปนี้

- โครงการ IP Backbone Network

เป็นโครงการจัดทำ Backbone Network โดยจัดสร้างโครงข่ายใหม่
รวมทั้งใช้ประโยชน์โครงข่ายเดิมของบริษัทและบริษัทในเครือ
เพื่อให้สามารถให้บริการครอบคลุมทั้งประเทศ โดยจะรองรับบริการที่เป็น IP Based
Application เช่น การให้บริการอินเตอร์เนต

6.2 บริษัท อคิวเมนท์ จำกัด

บริษัทมีแผนที่จะให้บริการรับ/ส่งข้อมูลความเร็วสูง (Broadband Service)
เพื่อตอบสนองความต้องการของลูกค้า เนื่องจากระบบโครงข่าย Computer และ Application
Software
ของลูกค้ามีการพัฒนาอย่างต่อเนื่องทำให้มีความต้องการรับ/ส่งข้อมูลในปริมาณที่มากขึ้นอย่างมาก
โดยจะเริ่มให้บริการกับองค์กรขนาดใหญ่ก่อนและจะทำการขยายไปในกลุ่มองค์กรขนาดกลางและเล็กตามลำดับ
โดยในระยะแรกของการให้บริการอาจจำเป็นต้องให้ทดสอบประสิทธิภาพของระบบก่อน
ซึ่งรายได้ในระยะแรกนี้จะไม่สูงมากนักเนื่องจากเป็นบริการใหม่

6.3 บริษัท จัสมิน ซับมารีน เทเลคอมมิวนิเคชั่นส์ จำกัด

ไม่มี เพราะบริษัทยังคงทำหน้าที่ตามขอบเขตตามเงื่อนไขของสัญญาที่ระบุไว้
หากในอนาคตถ้ามีการเปลี่ยนแปลงจึงจะต้องพิจารณาในรายละเอียดต่อไป

6.4 บริษัท คอมพิวเนท คอร์ปอเรชั่น จำกัด

ไม่มี เนื่องจากบริษัทยังอยู่ระหว่างการดำเนินงานภายใต้ธุรกิจเดิม

6.5 บริษัท จัสมิน อินเตอร์เนต จำกัด

ทางบริษัทมีแผนที่จะขยายเครือข่ายทั้งในส่วนของวงจรต่างประเทศและวงจรในประเทศเพื่อรองรับปริมาณลูกค้าที่จะเน้นหนักในส่วนของลูกค้าองค์กร
ซึ่งจะมีการใช้งานอินเตอร์เนตในปริมาณที่มากและเป็นวงจรเช่าที่มีขนาดใหญ่
บริษัทคาดหวังผลตอบแทนในส่วนของรายได้ในปี พ.ศ. 2544 ว่าจะเพิ่มมากขึ้นจากปี พ.ศ. 2543
อีก 70% และคาดว่าจะมีผลกำไรในปี พ.ศ. 2544 เพิ่มขึ้น 128%
แต่ทั้งนี้ขึ้นอยู่กับสภาวะการแข่งขันทางการตลาดที่คาดว่าจะรุนแรงเพิ่มมากขึ้นจากปี พ.ศ. 2543

นอกจากนี้ บริษัทยังมีโครงการที่จะรุกตลาดทางด้าน Application Service Provider (ASP)
โดยร่วมมือกับพันธรมิตรทางธุรกิจ (Business Partner) ในการเสนอ Solution กับลูกค้า
ซึ่งจะมีในส่วนของระบบงานสนับสนุนทางธุรกิจ ระบบ E- commerce เป็นต้น

6.6 บริษัท จัสมิน เทเลคอม ซิสเต็มส์ จำกัด

บริษัทมีโครงการร่วมลงทุนกับองค์การโทรศัพท์แห่งประเทศไทยในการให้บริการโทรศัพท์สาธารณะแบบใช้
Chip Card และเหรียญในเครื่องเดียวกัน
โดยบริษัทจะเป็นผู้จัดหาและติดตั้งอุปกรณ์โทรศัพท์และได้รับส่วนแบ่งรายได้ดังกล่าวเป็นระยะเวลา
10 ปี
ซึ่งปัจจุบันอยู่ในขั้นตอนของการกำหนดเงื่อนไขและรายละเอียดของสัญญาจึงยังไม่สามารถระบุจำนวนเงินลงทุนและระยะเวลาเริ่มต้นโครงการได้

6.7 บริษัท ที.เจ.พี เอ็นจิเนียริ่ง จำกัด

1) โครงการระบบสื่อสารความเร็วสูง (TNEP) ขององค์การโทรศัพท์แห่งประเทศไทย

เป็นโครงการหนึ่งที่มีมูลค่าสูงและจะเป็นแหล่งรายได้ที่สำคัญให้แก่บริษัท
ถึงแม้ว่าบริษัทจะไม่ได้เข้าร่วมประมูลงานโดยตรง
แต่เนื่องจากเป็นโครงการที่มีปริมาณงานมากและต้องอาศัยผู้รับเหมาช่วงที่มีความชำนาญสูง
จึงเป็นโอกาสที่ดีของบริษัท

2) โครงการโทรศัพท์สาธารณะแบบ Chip Card ขององค์การโทรศัพท์แห่งประเทศไทย

บริษัทได้ทำการเจรจากับบริษัทที่ได้รับคัดเลือกจากองค์การโทรศัพท์แห่งประเทศไทย
เพื่อร่วมลงทุนในโครงการนี้คาดว่าจะทราบผลประมาณไตรมาสแรกของปี 2544
โดยจัดหาและติดตั้งโทรศัพท์สาธารณะแบบ Chip Card และองค์การโทรศัพท์แห่งประเทศไทย
ชำระค่าเช่าเป็นรายเดือน

3) โครงการขยายบริการโทรศัพท์นอกข่ายสายขององค์การโทรศัพท์แห่งประเทศไทย

เป็นโครงการที่เปิดโอกาสให้บริษัทสามารถขยายธุรกิจใหม่
นอกเหนือไปจากการให้บริการวิศวกรรมข่ายสายตอนนอก โดยลงทุนร่วมกับผู้ผลิตอุปกรณ์
และองค์การโทรศัพท์แห่งประเทศไทย ชำระค่าเช่าเป็นรายเดือน
จึงถือเป็นโครงการที่สามารถให้รายได้ที่แน่นอนในระยะยาว

4) โครงการบำรุงรักษาข่ายสายกับผู้ให้บริการภาคเอกชน

เป็นโครงการที่บริษัทเสนอตัวเข้าไปรับงานบำรุงรักษาตามพื้นที่ที่บริษัทมีความชำนาญ
ซึ่งจะเป็นแหล่งรายได้ที่สม่ำเสมออีกแหล่งหนึ่ง

6.8 บริษัท สยามเทลเทค คอมพิวเตอร์ จำกัด

โครงการจัดหาระบบสนับสนุนธุรกิจสำหรับบริษัท และองค์กรในธุรกิจโทรคมนาคม
และธุรกิจภาคราชการ ปัจจุบันจากประสบการณ์ และจำนวนบุคลากร
บริษัทสามารถดำเนินการในขั้นตอนตั้งแต่เริ่มต้น คือ Consultant, Feasibility Study,
Project Management Implementation Maintenance จนกระทั่งถึง Facility
Management

ระบบงานที่สนับสนุนธุรกิจซึ่งได้ดำเนินการจัดหา และกำลังดำเนินการอยู่ในปัจจุบัน คือ ระบบบิล
(Billing System) ซึ่งเป็นระบบจัดทำบิลลูกค้า และระบบบริหารเครือข่ายโทรคมนาคม
(Telecommunication Network Management System)
ซึ่งเป็นระบบรวมการบริหารเครือข่ายทั้งในส่วน PSTN และ Data Network
เพื่อช่วยเหลือในการจัดการเกี่ยวกับเครือข่ายทั้งหมดให้มีประสิทธิภาพ ระบบ Call Center
และระบบ Data Warehouse
เพื่อใช้เป็นฐานข้อมูลในการวิเคราะห์ทางธุรกิจที่จำเป็นสำหรับบริษัทขนาดใหญ่ที่มีการติดต่อกับลูกค้าจำนวนมาก

6.9 บริษัท จัสมิน สมาร์ทช็อป จำกัด

ไม่มี

6.10 บริษัท โมไบล์ คอมมิวนิเคชั่น เซอร์วิสเสส จำกัด

ไม่มี เนื่องจากบริษัทหยุดดำเนินธุรกิจชั่วคราว

6.11 บริษัท จัสมิน อินเตอร์เนชั่นแนล โอเวอร์ซีส์ จำกัด

ไม่มี

6.12 บริษัท จัสมิน ไซเบอร์ เวอร์ค จำกัด

สำหรับโครงการในปี 2544 บริษัท จัสมิน ไซเบอร์ เวอร์ค จำกัด
ได้วางเป้าหมายที่จะสนับสนุนโครงการใหม่ๆ โดยแบ่งโครงการออกเป็น 2 ประเภท คือ
โครงการที่บริษัทเป็นผู้ดำเนินโครงการเอง (JCW-Owned Project) โดยทีมงานทางด้าน IT
ที่เชี่ยวชาญของบริษัท และจากบริษัทภายนอกเข้าร่วมโครงการ (Affiliated Project)
โดยจะมุ่งเน้นในรูปแบบที่เป็น ASP (Application Service Provider) B2B และ B2C
ซึ่งมีความโดดเด่นและแตกต่างไปจากที่มีอยู่ในตลาดปัจจุบัน

6.13 บริษัท พรีเมียม เรียลเอสเตท จำกัด

ไม่มี

6.14 บริษัท ศูนย์บริการวิทยาการ อินเตอร์เนต จำกัด

ไม่มี

6.15 บริษัท เทเลคอม เคเอสซี จำกัด

ไม่มี เนื่องจากบริษัทหยุดดำเนินธุรกิจชั่วคราว

6.16 บริษัท อิริคสัน ไทยเน็ทเวอร์ค โปรดักส์ จำกัด

ไม่มี เนื่องจากบริษัทหยุดดำเนินธุรกิจชั่วคราว